Star Trek Online

Star Trek Online, skraćeno STO, je masivna višekorisnička mrežna igra igranja uloga (MMORPG) koju je razvio Cryptic Studios na temelju popularnog serijala Zvjezdane staze, koje je kreirao Gene Roddenberry. Igra je smještena u 25. vijek, 30 godina nakon događaja iz Star Trek Nemesis."Star Trek Online: FAQ - When does the game take place?", Cryptic Studios Star Trek Online je prva masivna mrežna online igra uloga u okviru Star Trek licence, objavljena je 2. februara 2010. godine."Star Trek Online", Cryptic Studios

 Tok igre 
Igračev lik počinje kao kadet Zvjezdane flote, ali sa mogućnošću da napreduje u čin Kapetana ili Admirala. Igra se, uglavnom, igra iz trećeg lica, iako se nagađalo da će biti moguće i "drugo lice" u nekim okolnostima. Igrači mogu putovati, istraživati svemir i površine planeta, te ući u borbu Igrač protiv igrača (PvP), kao i Igrač protiv okruženja (PvE); Ljudi koji razvijaju igru izjavili su da će otprilike 50-50 biti zastupljene borbe u svemiru i borbe na tlu. Igrači će moći formirati posade, kako bi obavljali zajedničke misije, kao i formirati čitave flote, kao neku vrstu klana. Iako je grupna igra podržana, planovi za igru uključuju ekstenzivne opcije za igrače, koji nisu u posadi.

Igračima će biti data pogućnost da se specijaliziraju u određenoj domeni, kao što su Inženjerstvo, Taktičar/Sigurnost i Nauka. Drugi poznati odjeli, kao što su bolnica, kontrola leta, komunikacije i operacije, su integrirani u ove tri glavne profesije. Igrači, također, imaju opciju da uzmu ulogu zapovjednog oficira.

U STO neće postojati "Permanent death"; umjesto toga, kada igračevo zdravlje padne ispod kritičnog nivoa, automatski će biti teleportirani u bolnicu. Ovo će usporiti igračevo napredovanje, ali neće oduzimati iskustvo, koje je igrač do tada stekao. Slično tome, brodovi neće biti potpuno uništivi; brod koji je onesposobljen u borbi će biti smrskan, polomljen, te će plutati u svemiru, ali bit će ga moguće popraviti, ako se postavi u svemirski dok.

 Postavke 
Radnja igre je smještena u rane godine 25. vijeka (odmah poslije ere The Next Generation-a, Deep Space Nine-a i Voyager-a), približno dvanaest godina nakon  Star Trek: Nemesis (posljednji film); izdavači iskorištavaju ovu vremensku prazninu kako bi omogućili evoluciju u Star Trek univerzumu, kako bi igra bila bolja za igrati. Misije će uključivati priče koje uključuju već postojeće likove iz Star Trek franšize. Igrači će početi na Akademiji Zvjezdane flote, gdje će naučiti osnovne vještine potrebne u igri, prije nego dobiju zadatak na nekom brodu. Igrači će moći učestvovati u aktivnostima na brodovima, planetama ili na stanicama i bazama.

 Operacije na brodu 
Zadaci na brodovima i misije su jedne od glavnih komponenti u igri. Igrači se socijaliziraju na brodovima, kao što je brod klase Galaxy, te to koriste kako bi išli na misije u svojim ličnim brodovima, kojima se upravlja iz trećeg lica, a igrači imaju različite kontrole u odnosu na funkcije broda.Posting re game features,  sto gamona site

U igri će postojati preko stotinu brodova, a sa najmanje 50 od ovih će upravljati igrači.Posting re game features,  sto gamona site] Rečeno je da interijer igračevog broda neće biti dostupan u prvom izdanju.

Mnoge (ali ne sve) misije će biti tako koncipirane, da kada igrač uđe u neko područje, doživjet će ga na svoj jednistveni način, bez obzira na druge igrače u tom području. Ovo će omogućiti igračima da imaju osjećaj istraživanja galaksije.Star Trek Online Official FAQ: Ships . Perpetual Entertainment.

 Razvoj likova 
Nakon što igrač odabere lika, taj odabir postaje trajan tokom cijelog postojanja tog lika. Likovi će fizički stariti kako vrijeme i igri prolazi, te će dobijati iskustvo, tako da će iskustvo visokorangiranih oficira će dosljedno biti prikazano u igri. Konačan spisak rasa još nije konačno objavljen; trenutni kandidati su Ljudi, Vulkani, Klingoni, Bajorani, Bolijani, Kardasijani, Ferengiji, Telaritani i Andorijani.

 Borbe 
Star Trek Online će uključivati i personalne i brod-brod borbe.

 Personalne borbe 
Vjeruje se da će igra funkconisati i u prvom i u trećem licu; za personalne bitke očekuje se da budu primarno u trećem licu, sa upotrebom prvog lica sa vremena na vrijeme. Bitke će se odigravati na površinama planeta i na brodovima.

 Borba brod-brod 
Ljudi iz Perpetual Entertainmenta su izjavili da žele da svaki igrač ima mogućnost da komanduje svojim brodom. Bitke brod-brod većih razmjera će, međutim, zahtijevati timski rad. Brodovi će zahtijevati posadu na Mostu kako bi funkcionisao, te, vjerovatno, najmanje jednu osobu u Inženjerstvu.

Svemirska bitka u Star Trek Online-u će biti trodimenzionalna, a ne dvodimenzionalna, kako se to prethodno pretpostavljalo. Brodovima, koje kontrolišu igrači, će upravljati kapetani putem sistema koordiniranih instrukcija.

 Putovanja 
Igrači će putovati kroz igru pješke, impulsnim i warp pogonom, kao i koristići transwarp zavojnice, konstruisane u Federaciji dvadeset godina poslije filma Star Trek: Nemesis.

 Ekonomija 
Kao i u serijalu Star Trek, novac neće postojati, ali postojat će nešto slično u formi "Federacijskih kredita". Sve igračeve osnovne potrebe (hrana, uniforma, jednostavna zabava i standardna oprema") će biti besplatna, ali igrači mogu izabrati da kredite potroše na nešto što Federacija ne daje besplatno (specijalni predmeti, specijalna zabava ili spacijalni tretman). Igrači će, također, sakupljati "prestiž", neku vrstu valute koja pokazuje njihovu privrženost Zvjezdanoj floti. Komandovanje brodom ne košta ništa, ali zahtijeva mnogo prestiža, u zavisnosti od klase broda. Prestiž će se zarađivati impresioniranjem Zvjezdane flote i obavljanjem specijanih zadataka.

 Priča 
Igra će početi u vrijeme relativnog mira za Federaciju, vrijeme poznatije kao "En'ock tu Ch'enock," što se grubo prevodi kao "Mir prije pakla." Svi Federacijini tradicionalni neprijatelji (kao što su Borgovi, Romulanci i Klingonsko carstvo) su ili sklopili mir ili su prestali biti prijetnja. Izdavači igre su izjavili da će novi protivnik, koji dolazi iz dalekih prostranstva Beta kvadranta, biti glavni antagonist.

 Reference 

 Vanjski linkovi 
 Službeni 
 StarTrekOnline.com

 Zajednica 
 StarTrek-Online.net  - aktivni forum & novosti
 Star Trek Online Galaxy - novosti, informacije i forum
 Star Trek Online Universe
 STOzine
 STO Source  - evropska STO stranica fanova

 Članci 
 STO.net's in-depth guide to Star Trek Online  and summary of current information.
 STOWiki's Introduction guide to Star Trek Online, providing an overview of the game and latest revelations.

Kategorija:Videoigre iz 2008.
Online